राजीव की हत्या के लिए भारत से माफी मांगी लिट्टे नेता ने  
लिट्टे के एक शीर्ष नेता कुमारन पद्मनाथन ने पूर्व प्रधानमंत्री राजीव गांधी की हत्या करने की वी प्रभाकरन की भूल के लिए भारत से माफी मांगी है।
लिट्टे के एक शीर्ष नेता कुमारन पद्मनाथन ने पूर्व प्रधानमंत्री राजीव गांधी की हत्या करने की वी प्रभाकरन की भूल के लिए भारत से माफी मांगी है।  सीएनएन, आईबीएन फर्स्टपोस्ट को दिए गए एक साक्षात्कार में पद्मनाथन ने कहा कि राजीव की हत्या सुनियोजित तरीके से की गई थी और वास्तव में इसके पीछे प्रभाकरन तथा लिट्टे के खुफिया प्रमुख पोट्टू अम्मान का हाथ था। हर कोई सच जानता है। उन दिनों पद्मनाथन लिट्टे का कोषाध्यक्ष और प्रमुख शस्त्र प्रभारी था। उसने कहा, मैं भारतीय जनता और खास कर गांधी परिवार से यह कहना चाहता हूं। मैं प्रभाकरन की भूल के लिए माफी मांगना चाहता हूं। कृपया मुझे माफ कर दें। मैं आपसे माफी मांगता हूं। हम राजीव गांधी के पुत्र (राहुल) की भावनाएं समझते हैं। पिता और पुत्री (प्रियंका) का जुड़ाव हम महसूस कर सकते हैं।   पद्मनाथन ने कहा कि श्रीलंका में तमिलों की मदद करना चाहिए ताकि वह अच्छी तरह रह सकें। उसने कहा,  हमने पहले ही भारी कीमत चुकाई है। अब हमारे पास खोने के लिए कुछ नहीं है।